cy en ceb cs cy ast cy el cy id en cy en es cy cy cy cy en cy cy cy cy cy kn es cy cy cy cy cy cy ru cy cy cy cy cy cy en de cy cy cy cy cy cy en en cy cy cy cy cy cy en cy cy cy cy cy cy cy cy en cy cy cy cy en cy cy cy cy cy cy cy es es fr en cy en de en en cy cy en cy en en pt en
Mentrau Iaith Cymru | Mentrau Iaith Cymru
Dod o hyd i Fenter
Mudiad Cenedlaethol sy’n cefnogi rhwydwaith o 22 Menter Iaith ledled Cymru yw Mentrau Iaith Cymru (MIC)
Mae MIC yn cefnogi’r rhwydwaith o Mentrau Iaith trwy amryw o weithgareddau a meysydd, gan gynnwys marchnata a chyfathrebu, hyfforddiant a dylanwadu er budd y Gymraeg.  Yn llorweddol i’n gwaith mae’r egwyddor o rannu gwybodaeth, profiadau, syniadau ac adnoddau rhwng y Mentrau Iaith a phartneriaid eraill ar draws Cymru.
Rydym hefyd yn datblygu prosiectau cenedlaethol a rhanbarthol mewn partneriaeth â’r Mentrau Iaith a chyrff eraill. Ewch i’n tudalen Newyddion i gael gwybod mwy.
Mae cefnogi’r Mentrau Iaith, eu swyddogion a’u pwyllgorau wrth wraidd ein gwaith.  Rydym yn gwneud hyn trwy:
Ddarparu cyfleoedd i rwydweithio, rhannu gwybodaeth, syniadau a chydweithio trwy amryw o gyfarfodydd, cynadleddau a chyfleoedd hyfforddiant
Dylanwadu er budd y Gymraeg trwy ymateb i ymgynghoriadau cyhoeddus ar ran y Mentrau Iaith
Datblygu prosiectau rhanbarthol a chenedlaethol, fel Prosiect Apiau Magi Ann a Chynllun Marchnad Lafur Cyfrwng Cymraeg
Cynnig cefnogaeth ac arweiniad i’r Mentrau Iaith ar faterion amrywiol, gan gynnwys polisi mewnol, staffio, ymchwil a chyfleoedd datblygu yn y maes cynllunio iaith.
Ceir manylion pellach am rai o’n gweithgareddau isod.
Trefnir dwy gynhadledd flynyddol gan MIC ar gyfer swyddogion y Mentrau. Cynhelir un gynhadledd ar gyfer y Prif Swyddogion a Chadeiryddion y gwahanol Fentrau, a chynhadledd i holl staff y Mentrau.
Rydym hefyd yn trefnu cyfarfodydd Swyddogion Maes yn rhanbarthol dair gwaith y flwyddyn.
Mae’r cynadleddau’n gyfle i swyddogion y Mentrau rwydweithio, dysgu, rhannu gwybodaeth, profiadau ac arfer da.
Trefnir rhaglen hyfforddiant flynyddol gan MIC ar gyfer swyddogion y Mentrau. O amddiffyn plant i reoli ac arwain, o gynllunio ieithyddol i ddatblygu cymunedol – mae’n rhaglen gyfredol sydd yn ateb anghenion hyfforddiant amrywiol y Mentrau ac yn eu cefnogi i wireddu eu hamcanion.
Rydym yn defnyddio profiad a sgiliau swyddogion profiadol i hwyluso hyfforddiant lle mae’n briodol, a’r gweddill yn gymysegdd o gyd-weithio gyda phartneriaid i ddatblygu rhaglenni perthnasol neu ddefnyddio darparwyr a hwylyswyr hyfforddiant Cymraeg eu hiaith.
Datblygir Strategaeth Farchnata Genedlaethol gyda’r nod o godi ymwybyddiaeth o waith y Mentrau a hyrwyddo prosiectau sy’n hybu’r Gymraeg ledled Cymru.
Rydym yn cydweithio’n agos â Llywodraeth Cymru a phartneriaid allweddol eraill i ddatblygu a chefnogi ymgyrchoedd marchnata sy’n hyrwyddo’r Gymraeg drwy ein Grŵp Marchnata.
Rhan ganolog o weithgarwch marchnata MIC yw ein presenoldeb yn yr Eisteddfodau Cenedlaethol. Yn ogystal, rydym yn cynnal stondinau mewn cynadleddau a gwyliau, Cymru ben baladr.
Dilynwch ni ar Facebook ac ar Twitter am y newyddion diweddaraf am waith y Mentrau a phrosiectau cyffrous eraill sy’n cefnogi ac yn hyrwyddo’r Gymraeg.
Mentrau Iaith Cymru, Y Sgwâr, Llanrwst, Conwy, LL26 0LG 01492 643401
Anfon e-bost at Iwan Hywel
Hoffi? Rygbi, pel droed, bywyd gwyllt a unrhyw fath o pei.
Ddim yn hoffi? Uchelderau, cwstard wy a technoleg fodern
Pleser mwyaf? Magu 3 mwddrwg bach a chael gweithio’n cefnogi’r Iaith Gymraeg.
Yr her fwyaf? Magu 3  mwddrwg bach a chael gweithio’n cefnogi’r Iaith Gymraeg.
Mentrau Iaith Cymru, Y Sgwâr, Llanrwst, Conwy, LL26 0LG 01492 643401
Anfon e-bost at Marged Rhys
Hoffi? Cerddoriaeth, mynd am dro, dysgu technolegau newydd, gwersylla
Ddim yn hoffi? Eistedd mewn traffic dinas, arogl banana mewn car, pobl yn siarad yn ystod ffilm (yn Gymraeg a’i pheidio!)
Pleser mwyaf? Mynd am dro ger y Fenai yng Nghaernarfon ar ddiwrnod braf.
Yr her fwyaf? Darganfod amser i wneud popeth, a chael amser i ymlacio ar y diwedd.
Mentrau Iaith Cymru, Yr Atom, 18 Heol y Brenin, Caerfyrddin, Sir Gaerfyrddin, SA31 1BN
Anfon e-bost at Heledd ap Gwynfor
Hoffi? Teithio – adre’ a dramor, ieithoedd, cerddoriaeth o BOB math, mynydda, coginio, canu corawl, ffilmiau, tynnu lluniau, darllen
Ddim yn hoffi? Difaterwch
Pleser mwyaf? Chwarae ar draeth Llansteffan gyda’r mab
Yr her fwyaf? Magu teulu; cael pawb i ddefnyddio’r Gymraeg wrth gwrs!
Anfon e-bost at Y Bwrdd Rheoli
Cynrychiolaeth o bob Menter Iaith sy’n aelodau o MIC.
Gwahoddir pob prif swyddog i’r cyfarfodydd a chroesewir cynrychiolaeth aelod o fwrdd rheoli pob Menter hefyd.
Mae’r Bwrdd Rheoli’n ethol Cadeirydd, Is-gadeirydd a Thrysorydd sy’n gweithredu am ddwy flynedd i arwain y Bwrdd Rheoli a’r Pwyllgor Gweithredol.
Cadeirydd – Owain Gruffydd (owaingruffydd@menterbrodinefwr.org)
Is-gadeirydd – Lowri Jones (lowrijones@mentercaerffili.cymru)
Trysorydd – Dewi Snelson (dewi@mgsg.cymru)
Adroddiad Blynyddol Mentrau Iaith Cymru (Cymraeg yn Unig) (2015/16)
Cynllun Corfforaethol Mentrau Iaith Cymru (Cymraeg yn Unig) 2016-19
Mae'r ddogfen hon yn un fyw a adolygir yn gyson. Am y wybodaeth ddiweddaraf o ran cynlluniau Mentrau Iaith Cymru, cysylltwch â ni.
Adroddiad Blynyddol Mentrau Iaith Cymru (Cymraeg yn Unig) (2016/17)
Mentrau Iaith Cymru Y Sgwar, Llanrwst, Conwy, LL26 0LG
Cwmni Cofrestredig Rhif: 04134269
Dyluniwyd gan View Creative Agency
- Enter Your Location -
Get your current location